b'\n_START_ARTICLE_\nThomasminde\n_START_PARAGRAPH_\nThomasminde er et lille gods, som er dannet i 1838 af C.F. Olsen og O. Jansen, Thomasminde ligger i Trige Sogn, Vester Lisbjerg Herred, Aarhus Kommune._NEWLINE_Thomasminde Gods er p\xc3\xa5 194 hektar.\n_START_SECTION_\nPlacering af fremtidig lufthavn\n_START_PARAGRAPH_\nPlaner fremsat af Det Midtjyske Lufthavnsr\xc3\xa5d i \xc3\xa5rene efter \xc3\xa5rtusindskiftet om at etablere en international storlufthavn p\xc3\xa5 Thomasminde Mark, som skulle erstatte Tirstrup Lufthavn, blev i oktober 2003 nedstemt af Aarhus Byr\xc3\xa5d. 16 stemte imod og 15 stemte for, og planerne blev derfor skrinlagt._NEWLINE_I september 2010 blev debatten om en ny lufthavn til betjening af Aarhus genoptaget. Thomasminde Mark blev igen bragt op som mulig placering til en mindre lufthavn, grundet den korte afstand til motorvej og jernbane_NEWLINE_Debatten dukkede atter op i november 2012, da det kom frem at Aarhus Lufthavn mangler i omegnen af 10 mio. kr p\xc3\xa5 budgettet og op til 50 mio. kroner over en 3-\xc3\xa5rig periode.'